**OBRAZLOŽENJE ZA E-SAVJETOVANJE**

Pravilnikom o izmjenama Pravilnika o uvjetima za obavljanje djelatnosti proizvodnje, stavljanja na tržište i korištenja opasnih kemikalija izvršit će se usklađivanje važećeg Pravilnika s odredbom članka 8. Zakona o izmjenama i dopuni Zakona o kemikalijama („Narodne novine“, broj 37/20) kojim je ukinuta obveza ishođenje odobrenja ministra zdravstva za obavljanje djelatnosti s kemikalijama, tj. proizvodnju, stavljanje na tržište i korištenje opasnih kemikalija.

Normativno rješenje ima za cilj administrativno rasteretiti male i srednje poduzetnike kroz smanjivanje administrativnih troškova vezano uz ishođenje odobrenja ministra zdravstva za obavljanje djelatnosti s kemikalijama, tj. proizvodnju, stavljanje na tržište i korištenje opasnih kemikalija.